கேள்வி: கொடுங்கல்லூரம்மா - கதை குறித்து விரிவாக சொல்லுங்கள்.
பதில்: கோவலனும் கண்ணகியும் சோழ நாடு மகிழ்ச்சியுடன் வாழும் தம்பதியர். அரசவை நடனக் கலைஞரான மாதவியின் அழகால் கோவலன் மயங்கும் போது அவர்களின் வாழ்க்கை தடம் மாறுகிறது. அவள் அழகில் மயங்கிய கோவலன் கண்ணகியை மறந்துவிட்டு மாதவியுடன் வாழ்கிறான். எல்லோரும் கண்ணகியிடம் கோவலனை மறந்துவிடும்படி வற்புறுத்தினாலும், அவன் தன்னிடம் திரும்பி வருவான் என்ற நம்பிக்கையுடன் அவனது நல்வாழ்வுக்காக பிரார்த்தனை செய்கிறாள். இதற்கிடையில், வேரொருவனுடன் சரசமாடும் மாதவியின் செயலைக் கோவலன் காண்கிறான். தனது தவறை உணர்ந்த கோவலன் கண்ணகியிடம் திரும்புகிறான். அவள் அவனை மகிழ்ச்சியுடன் கண்ணீருடன் வரவேற்றாள். இறுதியில் அவனை மன்னிக்கிறாள். கையில் பணமில்லாத கோவலன் புதிதாக தொழில் தொடங்க முடிவு செய்கிறான். கண்ணகியின் சிலம்பு ஒன்றை அவன் கேட்கிறான். அதை விற்று அப்பணத்தைக் கொண்டு தொழிலைத் தொடங்க முடிவெடுக்கிறான். அதற்கு கண்ணகி உடனடியாக செவிசாய்கிறாள். எனவே அவர்கள் சோழ நாட்டிலிருந்து பாண்டிய நாட்டிற்குச் செல்கின்றனர். கோவலன் சிலம்பை அடகு வைக்க அருகிலிருந்த பொற்கொல்லரிடம் சென்றபோது, அந்தச் சிலம்பு திருடுபோன அரசியின் சிலம்பை ஒத்து இருப்பதாக பொற்கொல்லன் ஐயுறுகிறான். கோவலனை கைது செய்து விசாரணை நடத்தாமல் தலை துண்டித்து அரசனுக்கு தகவல் அனுப்பப்படுகிறது. இது கண்ணகியை மிகவும் அதிர்ச்சிக்குள்ளாக்குகிறது. அவள் மிகவும் கோபமுற்று, தன் கணவனின் குற்றமற்றவள் என்பதை நிரூபிக்க அரண்மனைக்குள் நுழைகிறாள். தனது தவறை உணர்ந்ததும், மன்னன் கண்ணகியை அமைதியாகுமாறு கோருகிறான். அவளிடம் மன்னிப்புக் கேட்கிறான். ஆனால் அவள் அவனது மன்னிப்பை ஏற்கவில்லை. குற்ற உணர்ச்சியாலும், அவமானத்தாலும், அரசனும் அரசியும் இறக்கிறனர். இருந்தாலும் கண்ணகியின் கோபம் அடங்கவில்லை. அவள் ஒரு மகத்தான எட்டு கைகள் கொண்ட உருவமாக உருமாறி மதுரையை எரிக்கிறாள். சோழ, பாண்டிய நாடுகளில் கடும் துன்பங்களை அனுபவித்த கண்ணகி தனது எஞ்சியுள்ள ஒற்றைச் சிலம்பை சேர நாட்டினை நோக்கி வீசி, அமைதி அடைகிறாள். அதன் பின்னர் கொடுங்கல்லூர் கோவிலில் கண்ணகி அம்மன் தெய்வமாக வழிபடப்படுகிறாள்.